A helyi önkormányzatról szóló törvény 46. szakasza (Az SZK Hivatalos Közlönye, 2007/129., 2014/83. – másik törvény, 2016/101. – másik törvény, 2018/47. és 2021/111. – másik törvény szám), Topolya község Statútumának 68. szakasza (Topolya Község Hivatalos Lapja, 2019/5. szám), a Topolya község településeinek útjain és utcáin folyó közlekedés biztonságával megbízott tanács 2023. évi munkájáról szóló program (Topolya Község Hivatalos Lapja, 2023/6. szám) és a nyilvános felhívás kiírásáról szóló, autós biztonsági gyerekülés 2023. évi odaítélésére a Topolya község területén folyó közúti közlekedés biztonságának javítása céljából című határozat (Topolya Község Hivatalos Lapja, 2023/10. szám) alapján, Topolya Községi Tanácsa 2023. május 15-én kiírja az alábbi

**NYILVÁNOS FELHÍVÁST**

**AUTÓS BIZTONSÁGI GYEREKÜLÉS 2023. ÉVI ODAÍTÉLÉSÉRE A TOPOLYA KÖZSÉG TERÜLETÉN FOLYÓ KÖZÚTI KÖZLEKEDÉS BIZTONSÁGÁNAK JAVÍTÁSA CÉLJÁBÓL**

 A nyilvános felhívás azoknak a Topolya község területén élő szülőknek szól, akiknek gyerekei 2022. január 1-je és 2023. május 1-je között születtek, mégpedig az európai szabvánnyal összhangban gyártott autós biztonsági gyerekülések odaítélésére.

 Az autós biztonsági gyerekülés az alábbi műszaki jellemzőkkel rendelkezik:

* a gyerekülés 9-36 kilogrammos gyerekek részére készült
* a biztonsági ülésnek homologizáltnak kell lennie, vagyis legalább az ECE 44/03-as vagy 129-es szabványban előírt egységes műszaki feltételeknek meg kell felelnie.

Az autós biztonsági ülés odaítélésének feltételei:

* a gyermek egyik szülője rendelkezik személygépjárművel;
* a gyermek egyik szülőjének lakhelye Topolya község területén van;
* a gyermek 2022. január 1-je és 2023. május 1-je között született.

A jelentkezéshez melléklendő iratanyag:

* bizonylat arról, hogy a szülő rendelkezik személygépjárművel (leolvasott forgalmi engedély);
* bizonyíték arról, hogy a gyermek egyik szülőjének lakhelye Topolya község területén van (leolvasott személyi igazolvány vagy lakcímigazolás);
* a gyermek születési anyakönyvi kivonata (fénymásolat)
* a munkanélküli szülők esetében a Nemzeti Foglalkoztatási Szolgálat bizonylata, az egyedülálló szülők esetében pedig Topolya Községi Szociális Központjának bizonylata.

A nyilvános felhívás megvalósulásához szükséges eszközöket Topolya községi költségvetése irányozza elő, s a Topolya község településeinek útjain és utcáin folyó közlekedés biztonságával megbízott tanács 2023. évi munkájáról szóló program (Topolya Község Hivatalos Lapja, 2023/6. szám) határozta meg, s a Topolya község területén kirótt szabálysértési bírságokból befolyó eszközökből biztosítják. A nyilvános felhívásra való jelentkezés határideje 30 nap, 2023. május 15-től 2023. június 14-ig.

A késve érkező jelentkezéseket nem veszik figyelembe.

A jelentkezési űrlap átvehető Topolya Községi Közigazgatási Hivatalának Ügyfélközpontjában, minden munkanapon 8.00 és 14.00 óra között, vagy letölthető Topolya község hivatalos honlapjáról.

A jelentkezéseket AJÁNLOTT KÜLDEMÉNY formájában kell az alábbi címre elküldeni: Topolya Községi Közigazgatási Hivatala, Tito marsall utca 30., az alábbi felirattal: „Autós biztonsági gyerekülés odaítélésére”, vagy személyesen is átadhatók az említett címen lévő iktatóban.

A nyilvános felhívás megjelenik Topolya község hivatalos honlapján és a Topolya Községi Közigazgatási Hivatala Ügyfélközpontjában lévő hirdetőtáblán.

A Topolya község településeinek útjain és utcáin folyó közlekedés biztonságával megbízott tanács készíti el a jegyzőkönyvet, amely tartalmazza a nyilvános felhívásban meghatározott feltételeket teljesítő pályázók listajavaslatát.

A autós biztonsági gyerekülés odaítéléséről szóló végzést Topolya Községi Tanácsa hozza meg.

**AZ AUTÓS BIZTONSÁGI GYEREKÜLÉS ÁTADÁSA AZ AUTÓS BIZTONSÁGI GYEREKÜLÉS SZABÁLYOS HASZNÁLATÁRÓL ÉS BESZERÉLÉSÉRŐL SZÓLÓ KÉPZÉSEN TÖRTÉNIK, MELYET A KÖZLEKEDÉSBIZTONSÁGI ÜGYNÖKSÉG SZAKEMBEREI TARTANAK.**

Az ikrek szülei, az egyedülálló és a munkanélküli szülők előnyt élveznek az autós biztonsági gyerekülés odaítélése során, azzal, hogy a munkanélküli szülőknek mellékelniük kell a Nemzeti Foglalkoztatási Szolgálat bizonylatát, az egyedülálló szülőknek pedig Topolya Községi Szociális Központjának bizonylatát.

Az autós biztonsági gyereküléseket a jelentkezések beérkezési sorrendje alapján ítélik oda – az erre a célra előirányzott költségvetési eszközök felhasználásáig.

**A nyilvános felhívással kapcsolatban a** **peter.sedlar@btopola.org.rs** **e-mail-címen, vagy a 024/715-899-es telefonszámon kérhető bővebb tájékoztatás.**

|  |  |
| --- | --- |
| Szerb KöztársaságVajdaság Autonóm TartományTopolya KözségKÖZSÉGI TANÁCSSzám: 344-24/2023-V-2Kelt: 2023. május 15-énTopolya  | Szatmári Adrián, s.k.a Községi Tanács elnöke |